Jai Ho

„Jai Ho“ (Hindi: जय हो, ) – „Oskarą“ laimėjusi hindi kalbos daina, kurios kompozitorius yra A. R. Rahman, o dainos autorius Gulzar. Ši daina yra 2008 m. filmo „Lūšnyno milijonierius“ garso takelis. Šią dainą galima girdėti filmo pabaigoje. Atlikėjai dainuojantys šią dainą yra Mahalakshmi Iyer, Tanvi Shah ir Vijay Prakash bei Sukhwinder Singh, kuris yra pagrindinis vokalistas. Yra angliška versija, kurią atlieka „Pussycat Dolls“.

Dainos informacija 
„Jai Ho“ buvo pirmiausiai skirtas kitam indų filmui „Yuvvraaj“, tačiau filmo režisierius Subhash Ghai manė, jog tai netinkama daina aktoriui Zayed Khan atlikti. A. R. Rahman atskleidė, jog Ghai dainoje pasiūlė naudoti žodžius Jai Ho. Po pasirodymo filme „Lūšnyno milijonierius“ daina buvo nominuota keliuose apdovanojimuose, kaip kad Broadcast Film Critics Association apdovanojimuose, 2008 m. Satellite apdovanojimuose ir 2008 m. Hiustono filmų kritikų bendruomenės apdovanojimuose. 2009 m. daina pelnė „Oskarą“ kategorijoje „Geriausia originali daina filme“.

Dainos žodžiai daugiausiai hindi kalbos, urdu ir punjabi kalba ir yra keletas žodžių ispanų kalba. Pasak Rahman, „Jai Ho“ yra „kaip vizija, kai visas pasaulis švenčią pergalę“.

Sukhwinder Singh yra pagrindinis iš keturių dainininkų. Vijay Prakash dainuoja aukštas „Jai Ho“ vietas. Mahalakshmi Iyer dainuoja urdu kalbos žodžius, o Tanvi Shah dainuoja ispanų kalbos žodžius.

2009 m. kovą norėdama paįvairinti savo rinkimų kampaniją, Indijos valdančioji Kongreso partija nusipirko teises į „Jai Ho“. Muzikos kompanija, kuriai priklauso ši daina, gavo daugiau nei 200 000 JAV JAV dolerių už panaudojimą. Yra nufilmuotas video šiai dainos versijai.

Dainos originalas pelnė sėkmę Billboard topuose. Daina pasiekė #8 vietą „Top Digital Track“ tope.

Pussycat Dolls versija 

      
„Jai Ho! (You Are My Destiny)“ yra 2009 m. koveris ir singlas, išleistas amerikiečių merginų Pop/R&B grupės „Pussycat Dolls“. Nors singlą išleido „Pussycat Dolls“ visi vokalai yra tik Nicole Scherzinger. Nicole ne tik parašė žodžius angliškajai versijai, bet ir buvo viena iš prodiuserių su A. R. Rahman ir Ron Fair. Scherzinger paaiškino, jog tai yra daugiau dainos interpretacija negu remiksas.

Tarptautiniu mastu daina buvo išleista 2009 m. vasario 24 d. Pirmiau ši daina turėjo tapti reklaminiu singlu, bet vėliau tapo „Doll Domination“ perleidimų „The Mini Collection“ ir „Doll Domination 2.0“ pagrindinis singlas. Tai yra penktasis „Dolls“ singlas nuo 2008 m.

Vaizdo klipas 

Vaizdo klipo premjera įvyko 2009 m. kovo 13 d. Klipas atkuria momentus iš filmo „Lūšnyno milijonierius“. Klipas nufilmuotas geležinkelio stotyje Vienoje, Austrija. Klipo režisierius Thomas Kloss. Daina buvo nominuota 2009 m. MTV Video Music Awards.

Singlo istorija 

 Reklaminis CD
 „Jai Ho“ (Originalioji versija) – 5:20
 „Jai Ho! (You Are My Destiny)“ (Pussycat Dolls versija) – 3:42

 CD Single
 „Jai Ho! (You Are My Destiny)“
 „Lights, Camera, Action“ (Pussycat Dolls su New Kids On The Block)

 CD Maxi Single
 Jai Ho! (You Are My Destiny)
 I Hate This Part (Dave Aude Remix – Club)
 Bottle Pop (Moto Blanco Club Mix)
 Jai Ho! (You Are My Destiny) (Vaizdo klipas)

Pasirodymas topuose 
Daina debiutavo topuose Billboard Hot 100 ir Canadian Hot 100 100-oje pozicijoje. Kitą savaitę Hot 100 tope iš 100 vietos į 15 pateko dėl „Jai Ho“ pardavimų, kurie siekė 103 000 kopijų bei 27 000 parduotų „Dolls“ versijos kopijų. Daina taip pat tą savaitę debiutavo Pop 100 tope 20-oje pozicijoje. 

Canadian Hot 100 tope daina pasiekė 2009 m. kovo 13 d. #5 vietą. Jungtinės Karalystės tope UK Singles Chart daina įžengė į topą 20-oje pozicijoje, ir po dviejų savaičių daina pasiekė trečiąją vietą. Tai šeštasis Dolls top 3-tuko singlas šioje šalyje. Australijoje singlas debiutavo aukštoje dešimtoje vietoje ARIA tope, ir vėliau pasiekė aukščiausią #1 vietą. Tai antrasis „The Dolls“ pirmos vietos singlas čia.

Europoje daina taip pat pasiekė populiarumą. Eurochart Hot 100 Singles tope daina pasiekė antrąją poziciją. #2 vietą daina tenkinosi ir Naujosios Zelandijos tope RIANZ, Italijos tope FIMI bei Rumunijoje. Šis singlas pasiekė pirmąją vietą Suomijoje, Graikijoje, Airijoje bei Turkijoje.

Topai

Išleidimo istorija

Pasisekimas

Šaltiniai

Nuorodos 
 

2008 singlai
2009 singlai
Pussycat Dolls singlai